Page:Guy Mannering Vol 3.djvu/116

106 learn a' this? it's an unco way between this and Portanferry.'

"'Never ye mind that,' quo' he, 'they that brought us the news rade night and day, and ye maun be aff instantly if ye wad do ony gude—and sae I have naething mair to tell ye.'—So he sat himsell doun and hirselled doun into the glen, where it wad hae been ill following him wi' the beast, and I cam back to Charlies-hope to tell the gudewife, for I was uncertain what to do. It wad look uncolike, I thought, just to be sent out on a hunt-the-gowk errand wi' a land-louper like that. But, Lord! as the gudewife set up her throat about it, and said what a shame it wad be if ye was to come to ony wrang an I could help ye; and then in cam your letter that confirmed it. So I took to the kist, and out wi' the pickle notes in case they should be needed, and a' the bairns ran to saddle Dumple. By great luck I had ta'en the other beast to Edinbro'; sae Dumple was as fresh as a rose.